**Општина Чајетина**

**ПД“Златиборски еко аграр“д.о.о Чајетина**

**ОБЈАВЉУЈЕ**

**Ј А В Н И П О З И В – Д Р УГ И К Р У Г**

ЗА ДОСТАВЉАЊЕ ПРИЈАВА ЗА ДОДЕЛУ МИНЕРАЛНОГ ЂУБРИВА КАN 27% N, У ОБЛАСТИ ВОЋАРСТВА (јагодичастог, бобичастог воћа и осталог воћа) НА ТЕРИТОРИЈИ ОПШТИНЕ ЧАЈЕТИНА ЗА 2018. ГОДИНУ.

На основу Закључка Владе о бесповратној испоруци минералног ђубрива КАN 27% N позивају се пољопривредни произвођачи који имају засаде јагодичастог и бобичастог воћа као и осталог воћа на територији општине Чајетина за бесплатну доделу минералног ђубрива да своје пријаве доставе у просторије ПД „Златиборски еко аграр“ д.о.о. у Чајетини.

**ПРЕДМЕТ ЈАВНОГ ПОЗИВА**

Jавни позив - други круг за достављање пријава за доделу минералног ђубрива КАН 27% N у области воћарства (јагодичастог и бобичастог воћа) и осталог воћа на територији општине Чајетина за 2018. годину.

**ПОДНОСИОЦИ ПРИЈАВА**

Право на доделу минералног ђубрива може остварити физичко лице које је носилац регистрованог породичног пољопривредног газдинства, у активном и пасивном статусу у 2018. години које поседује засаде јагодичастог и бобичастог као и осталог воћа на територији општине Чајетина.

**СПЕЦИФИЧНИ КРИТЕРИЈУМИ**

**На Јавни позив – други круг могу се пријавити пољопривредници који имају засаде јагодичастог и бобичастог воћа на територији Општине Чајетина и исте уведене у биљну структуру код Управе за трезор без обзира на укупну површину, као и пољопривредници који у својој биљној структури имају засаде другог воћа на територији Општине Чајетина и то минимум од 0,30 ха једне воћне врсте уведене у биљну структуру код Управе за трезор.**

**Примарно право на бесплатно минерално ђубриво имаће пољопривредници који имају засаде воћа (јагодичастог и бобичастог) на територији Општине Чајетина и исте уведене у биљну структуру код Управе за трезор и то по истим пропозицијама које су важиле по првом јавном позиву.**

**Право на бесплатно минерално ђубриво имаће и пољопривредници који у својој биљној структури имају засаде воћа на територији Општине Чајетина и то минимум 0,30 ха једне воћне врсте уведене код Управе за трезор али након примарне расподеле минералног ђубрива и преостле количине, у оном проценту тј. количини која одговара чињеничном стању, где ће предност имати они пољопривредници који имају веће површине од наведеног минимума.**

**Пољопривредници који су остварили право на минерално ђубриво по првом јавном позиву, не могу се пријављивати по Јавном позиву - други круг.**

**Последња промена која се признаје у биљној производњи код Управе за трезор за пријављивање по Јавном позиву – други круг може бити извршена закључно са 30. новембром 2018. године.**

**ПОТРЕБНА ДОКУМЕНТАЦИЈА**

**Подносилац пријаве доставља следећа документа:**

* Попуњен образац пријаве за доделу средстава у области воћарства;
* Фотокопију потврде о статусу газдинства из регистра пољопривредних газдинстава Управе за трезор за 2018. годину;
* Фотокопију извода биљне структуре Управе за трезор за 2018. годину;
* Фотокопију личне карте подносиоца пријаве.

**Напомена: Пријава и приложена документација се не враћају подносиоцу пријаве.**

**ПОСТУПАК СПРОВОЂЕЊА ЈАВНОГ ПОЗИВА**

Након утврђивања листе корисника, извршиће се расподела минералног ђубрива

и то КАN 27% N према утврђеним специфичним критеријумима.

**РОКОВИ И НАЧИН ПОДНОШЕЊА ПРИЈАВА**

Пријаве се подносе од **четвртка 13.12. 2018.** године до **петка** **21.12.2018**. године од **7.30** часова до **14.30** часова.

Попуњен образац пријаве и потребну документацију подносилац пријаве доставља у просторије ПД „Златиборски еко аграр“ д.о.о у Чајетини, Александра Карађорђевића бр. 34.

Образац пријаве може се преузети у ПД“Златиборски еко аграр“ д.о.о. у Чајетини као и на порталу ПД“Златиборски еко аграр“ и Општине Чајетина.

***Неблаговремене пријаве, као и непотпуне пријаве неће се разматрати.***

ПД“Златиборски еко аграр“ д.о.о Чајетина